Skal vi komme i gang med filmen? Mandag morgen. Kom så.
Jeg er vild med Deadpool 1 og 2. Jeg har altid været fan af Marvel-film.
At få lov til at udvikle bestemte færdigheder som filmskaber i MCU -
- med denne figur og franchise var en mulighed, jeg straks greb.
Den her film har præsenteret mig for emner, temaer -
- og alle mulige fæle tanker, der er helt fremmede for mig.
Så tak for det, Deadpool.
Det føles lidt skæbnebestemt, -
- for det var ti år siden, på settet til Real Steel, -
- at Hugh Jackman sagde til mig: "Kender du Ryan Reynolds?"
Jeg svarede: "Nej, men han er vist canadier som mig."
Hugh sagde: "Når man først arbejder med Ryan, vil man bare blive ved."
Jeg er glad for, at det her bliver filmet. Så skal der svanses.
Hugh Jackman kunne være deltidsprofet, -
- for fra den dag, jeg begyndte at arbejde på Free Guy med Ryan, -
- var der en slags fælles forståelse mellem os om, -
- at vi gerne vil lave film, der er underholdende.
Vi er klar over, de indgår i underholdningsbranchen, -
- men vi har også en tro på, at de kan være sjove og tematiske -
- og i sidste ende hjertelige på en måde, der gør, -
- at vi forlader biografen bedre tilpas og mere håbefulde, end da vi gik derind.
Jeg ser Shawn og mig som tang under vandet.
Vi bevæger os ligesom sammen.
Han er en kreativ sjæl, jeg ville ønske, jeg havde fundet sammen med tidligere.
Vi har den samme arbejdsmoral og arbejdsrytme.
Vi har heldigvis også evnen til at støtte hinanden.
Den slags film er en kæmpestor opgave.
Ryan og jeg førte den gode kemi, vi havde på Free Guy, videre til The Adam Project.
Da vi lavede The Adam Project, sagde Ryan: "Jeg vil nok ikke lave en Deadpool 3, -
- medmindre du instruerer den. Vil du overveje det?" Og jeg sagde: "Ja."
"Jeg bliver nok nødt til at overtale dig." "Nej, det behøver du ikke. Jeg siger ja."
Dag et.
Der er mange fans, der har ventet tålmodigt længe, -
- allerede før figuren vendte hjem til Marvel Studios.
Vi arbejdede sammen med Ryan i lang tid for at finde på den bedste idé.
Ryan Reynolds er en idémaskine.
Han har næsten hele æren for at få figuren overført til film.
Han troede på den som en af få. Det var en helt anden tid for Marvel-film.
Og han skabte noget helt unikt.
Jeg vidste, det ville være anderledes. Jeg havde aldrig set noget lignende.
Hans portrættering af Deadpool er perfekt.
Det fungerer bare.
Forventningerne er høje på grund af Deadpool 1 og 2, -
- og vi vil bare blive ved med at gøre det bedre.
Og det blev bevist i den tidlige udviklingsproces.
Jeg tror, Ryan havde 19-20 idéer, som han smed på bordet.
Okay. Jeg er løbet tør for esser, snuske.
Jeg pitchede en Sundance-film for dem.
Helt alvorligt. En Marvel-film med et budget på fire millioner dollars -
- uden action, men med en Deadpool-dragt.
Jeg pitchede både små og store ting for dem.
Så jeg følte, jeg havde prøvet det hele.
Jeg bebrejdede ikke dem, men mig selv, for jeg er jo canadier.
Få mit lands navn ud af din mund.
Jeg kiggede mine noter igennem forleden. Vi havde nogle skøre idéer.
Vi talte om en komplet genindspilning af Thor 2 -
- med Deadpool indtil halvvejs i filmen, hvor den så ville tage en drejning.
Vi havde en masse slettede Deadpool-scener.
Vi ville prøve at vise, at han havde været i MCU hele tiden.
Alle scenerne med ham lå bare på gulvet i klipperummet.
Vi prøvede at finde ud af, hvorfor denne film skulle laves.
Man kan godt sige, at Hugh Jackmans rolle som Wolverine -
- danner hele grundlaget for superheltefilmindustrien, -
- for hans præstation i X-Men viste, -
- at hvis man tager figurerne seriøst og overfører dem til film -
- med samme kærlighed, som de er skrevet med i tegneserierne, så fungerer det.
- Kender jeg dig, fister? - Niks, men jeg kender dig.
Det gør alle. Jeg er Wolverine.
Jeg forstod ikke helt, hvad det betød for folk.
Jeg var ikke den store tegneseriefan som barn.
Jeg havde aldrig hørt om X-Men. Det er jeg på en måde glad for.
Jeg gik til Logan-rollen som til enhver anden rolle.
Ja, han havde kløer, kunne helbrede sig selv og havde ret vildt hår.
Men det var bare endnu en rolle at leve sig ind i.
Jeg bærer den her dragt, og det betyder mange ting.
Men først og fremmest betyder det, at jeg er en X-Man.
Wolverine er en slags Clint Eastwood-arketype.
Han sparer på ordene og taler kun, hvis han er nødt til det, -
- og udtrykker sig gennem vold.
Falder du ned nu?
Som skuespiller er Hugh en schweizerkniv. Han tackler tingene på finurlig vis.
Dragten minder mig om, hvem de var, -
- og hvad jeg gjorde.
Tidligt i Deadpool-forløbet drømte vi om at føre ham sammen med Wolverine.
Men når det ikke sker i et par film, -
- og de tager livet af Logan, ryger ens tro på den idé.
Man ser det ikke længere som en reel mulighed.
Da vi var færdige med Logan, var jeg stolt af filmen og det, vi havde skabt.
Og jeg mente det, jeg sagde bagefter.
Jeg ville bare …
… få alt det ud, jeg havde følt i 20 år med figuren.
Jeg ville have historien ud for fansenes og min egen skyld.
Den 14. august 2022 var jeg på vej til stranden.
Pludselig spurgte jeg mig selv uden at vide hvorfor: "Hvad vil du, Hugh?"
Den tanke meldte sig. Det handlede ikke om arbejdet, men livet som sådan.
Og så kom det som et lyn: "Jeg vil lave Wolverine-Deadpool."
Undskyld, Ryan, men sådan ser jeg titlen.
Lad os give folk, hvad de vil have.
Jeg måtte have fat i Ryan, for jeg vidste, han og Shawn arbejdede på noget.
Jeg anede ikke, hvornår de filmede. Der var bare helt stille i telefonen.
Jeg sagde: "Hvis I vil have mig, er jeg frisk på at lave filmen."
Det var simpelthen skæbnebestemt, for jeg sagde:
"Jeg er ved at lave mit sidste pitch for denne figur og film."
Og jeg pitchede en film med ham, hvor jeg improviserede.
Historien var stort set det, der nu er blevet til en film.
Deadpool og Wolverine. Tænk på alle grinene.
Al balladen. Alle genudsendelseshonorarerne.
Jeg har altid sagt til Hugh, at hans figurs endeligt ikke fås meget bedre.
Det var fantastisk, hvad han opnåede i Logan.
Det var det, vi stræbte efter med Robert Downey Jr. i Endgame.
Vi ville give denne ikoniske figur et fantastisk endeligt.
Logan? Med gaffelhænderne?
Den Wolverine?
Jeg kastede nok grus i maskineriet, men jeg sagde bare: "Jeg er med."
For jeg kender Ryan og Shawn.
De har dyb respekt for traditionen og fansene.
Jeg har aldrig arbejdet på noget, hvor man har værnet så meget om Wolverines ånd.
Jeg har enorm respekt for Logan som film.
Det er en af de få gange, hvor jeg er gået ud af en biograf -
- og har ringet til instruktøren og tigget ham om at spise frokost med mig.
Jeg ville især tale med James Mangold om det, jeg mener er blandt de fem -
- eller måske de tre bedste afslutningsscener nogensinde.
Da Laura lægger korset på siden, -
- og det bliver til et X, var det bare perfekt.
Jeg får gåsehud bare ved tanken.
Og nu laver vi Deadpool.
Deadpool-filmene er kendetegnet ved at være anarkistiske og skamløse.
Så den første scene i Deadpool-Wolverine kunne være den sidste i Logan.
Vi spurgte os selv: "Hvad skal vi gøre med den grav?"
Jeg var meget opsat på, at den scene tog kegler.
Hvordan fik vi selv detaljerne til at spille?
"G'daw. Intet kan vække mig til live igen hurtigere end en stor pose Marvel-penge."
Samme her, Hugh.
Velkommen til Logans grav. Vi er i Black Park i England.
Juni 2023.
I dag går vi i gang med prologen.
Vi var på en Zoom-forbindelse. Ryan og jeg var i New York.
Vi talte med Wernick og Reese i LA. De skrev også de to første Deadpool-film.
Ryan sagde: "Jeg hader den idé, jeg nu vil pitche."
Jeg kunne virkelig godt bruge din hjælp.
"Jeg burde bruge hans krop som våben."
Ja.
Da vi havde udtænkt scenen, var næste spørgsmål:
"Hvad skal der ske fysisk? Hvilke bevægelser skal i spil?
En af de første, vi hyrede til filmen, var Alex.
Han var stuntmand for Deadpool. Den primære stuntmand i Deadpool 1.
Vi vidste, han var et koreografisk geni.
Han kan udføre nogle utrolig yndefulde og opfindsomme bevægelser.
Her var en mulighed for at give en vildt dygtig mand et gennembrud.
Tittebøh.
Og værsgo.
Lad os beskrive processen. Det her kaldes stunt-vis.
Her leger stuntteamet med idéerne og filmer med en iPhone.
Her udvikler vi de kreative elementer i en actionscene.
Hvad var første skridt for jer?
Det første var at købe et skelet, -
- skille det ad og kigge på det.
Hvordan kan man dræbe folk med de forskellige dele?
Jeg prøvede først med hele skelettet for at se, hvordan det gik i stykker.
Jeg undersøgte, hvordan knoglerne kunne bruges som mordvåben.
Vi begyndte så at koreografere forskellige bevægelser.
Det var den tidligste fase, så nu klipper man nok til Alex' første stunt-vis, -
- hvor han er iført en Deadpool-lignende dragt.
Her fik vi en idé om den opfindsomme, -
- voldelige, blodige, men også komiske action.
Tak.
Vi ville filme det hele på én gang -
- og ikke rode med det i efterredigeringen.
Det skulle bare i kassen.
Hvis det var muligt at gøre det rigtigt, gik vi efter det.
Special effects-folkene fyldte en hel skov med sne, og vi optog så scenen.
Et flot billede, ikke?
En af scenerne arbejdede vi på i flere uger.
Det var en 360-graders optagelse, -
- hvor Alex stod i midten -
- og kæmpede mod 14 andre TVA-agenter, -
- mens kameraet kørte hurtigt rundt.
De gravede et stort hul til kameraet, dækkede det hele til, -
- og så arbejdede vi omkring dette højhastighedskamera.
Vi ville filme det på én gang.
Mens kameraet kørte rundt, skulle alle kampbevægelserne passe -
- med kamerabevægelserne på de helt rigtige tidspunkter.
Så det var en meget indviklet optagelse.
Vi brugte 25 stuntfolk i to uger.
Vi må have taget livet af dem mindst to-tre gange.
Det var det rene blodbad.
Det behøver ikke være mere brutalt. Vi kan jo sparke hovedet væk.
På et tidspunkt tog Ryan kraniet og sparkede til det.
Vi lavede et smukt totalbillede i skoven, og der ligger bare døde mennesker overalt.
Det er ligesom første scene i Private Ryan på Omaha Beach. Det er så vildt.
Megablæret!
Det var det. Arbejdet kalder.
Ryan havde advaret mig om, at forventningerne til denne serie, -
- især til den tredje Deadpool-film - efter to rigtig gode, -
- ville være højere end nogensinde.
Han sagde: "Det er ikke en almindelig film.
Det er ikke engang som en almindelig storfilm."
På Deadpool-film skal man lave virkelig gode scener.
Under en normal filmindspilning går man bare videre til næste scene, men ikke her.
Her går man efter noget sjovere og bedre.
Vi er kun ude efter det rigtig sjove, ikke?
Vi fulgte det til dørs lige til lydmikset.
"Måske kan vi lave om på … Lad os lige tænke over det."
Det har gjort filmen til det, den er, og jeg er vild med den.
Jeg synes bare, at når jeg siger "regenerere?" …
Jeg kan lade det hænge i luften som den mest pinlige pause.
I et par …
Han sagde, det ville blive hårdt. Og det er det hver dag på settet.
Det er det i klipperummet.
Det er det, når jeg får musik fra Rob Simonsen, -
- og jeg beder om at få valdhornet udskiftet med en basun.
Det handler om småjusteringer af en joke.
Ét ord ændres, og så er den ikke kun sjov, men sygt sjov.
Hun kan vende sig mod mig, så vi har intens øjenkontakt.
Vil du prøve igen? Okay, fint nok.
Hvis du ikke er en ansvarlig ejer, fortjener du ikke den lille solstråle.
Så jeg tog handsken op, og jeg nød at gå med den, hvis man da gør det.
Ja!
Bedre, end vi turde drømme om!
Maksimal indsats.
Man forventer bestemte ting af en Deadpool-film.
Tonen er en af dem. En særlig humor er en anden.
Pegging er ikke noget nyt for mig, men det er det for Disney.
Der er voiceover, man bryder den fjerde væg og taler direkte til kameraet.
Bap min gren, Fox. Jeg skal til Disneyland.
Super.
Godt, du giver kameraet en skalle lige nu og ikke til sidst.
Ryan sagde nogle gange: "Jeg ved ikke, om vi skal gøre det igen."
Jeg svarede: "Jeg må tale med dig, ikke kun som en ven, -
- men som den typiske biografgænger og Deadpool-fan.
Giv mig det, jeg er vild med."
- Du er styg. - Jeg kan lide det.
"Prøv noget nyt, men lad være med at kaste mig helt ud på dybt vand."
Jeg prøver at finde balancen mellem det, man forventer og kan lide, og så det nye.
- Din store drøm. - Jeg er helt med.
Hierarkiet i Marvel-Universet vil snart blive forandret.
Vi ser på Deadpool. Det strammer til. Tre, to, en. Zap.
Mit arbejde med Shawn og Ryan …
Det er skønt at se folk, man har beundret på afstand, arbejde på settet.
Det er skønt at se dem være så kvikke og i stand til at omstille sig så let.
Ryan kender Deadpool så godt, at hvis man pitcher en idé, -
- begynder han bare at fyre den af som Deadpool.
Adamantiumkatanaer.
Det er alt for galt.
Bum, bum, bum. Bum.
Jeg lander her. Sådan.
Bare giv los og sut løs.
Man føler, det er Deadpool, der styrer løjerne.
Og jeg siger: "Hvad græd Thor for?"
- Og så kan du bare ignorere mig. - Okay.
Der er en utrolig stemning.
Alt er planlagt meget nøje, -
- og når det trygge fundament er på plads, -
- har man mulighed for at lege og komme med improviserede jokes.
Og det er Ryan og Shawn rigtig gode til.
Det er måske for dumt og barnligt, når jeg siger: "Åh gud, åh gud …"
Åh gud, nu siger han det.
Nu siger han det! "Avengers …"
Flamme på!
Det er femte år, Ryan og jeg arbejder sammen, -
- så midt i en scene kan jeg finde på at sige: "Ry, kan du …?"
"Jep. På grund af …?"
Han ved, hvad jeg skal til at sige.
Ryan, vis mig lige den bevægelse … Ja. Tak.
De træder lidt til side og …
Og så kommer de tilbage, og jeg flækker af grin.
Det er svært ikke at grine på settet, for det er anderledes hver gang.
Canadiere skulle være flinke!
Hvis du flipper skråt én gang til, vender jeg bilen!
Kæft, du er et værre bæøre!
Hedder det "gebommerlig"? Det er et forvirrende ord.
Det er sjovt, men også skræmmende.
Jeg vil bruge din lille anordning til at udslette det her univers -
- og det næste og det næste, indtil jeg slubrer Den Ukrænkelige Tidslinje i mig -
- som en tegnefilmhund, der spiser spaghetti.
Det kunne være sjovt, hvis hun ikke kan finde ud af at spise spaghetti.
Eller …
Det gælder om at vide hvad og hvornår.
Hvornår man skal sige: "Nej, den joke dropper vi her."
Eller: "Det her skal være mere alvorligt. Lad os se på forholdet mellem de to."
Logan …
I Afgrunden kan du være den, du er.
Jeg vil bare være fri.
Ryan og jeg tænker begge meget på, hvad der ligger bag latteren.
Jeg ved godt, jeg gør grin med alting, men jeg har en samvittighed.
Jeg vil vise min dame, at jeg betyder noget.
Jeg har brug for at betyde noget.
Wade er ikke skabt til at redde verden.
Som han selv siger, nakker han folk for penge.
Af og til gør han det rigtige uden egentlig at ville det.
Men der skulle være meget på spil i Deadpool & Wolverine.
Verden skulle være på spil.
Wades verden består af ni mennesker.
Jeg har haft nogle vanskelige år. Jeg har været meget igennem.
Men jeg er lykkelig, og det skyldes hver og en af jer.
Jeg er stolt og taknemmelig over at kunne stå her -
- sammen med alle dem, jeg holder af.
Vi vidste, at filmen skulle tage afsæt i, at der var noget på spil.
Vil du aflive mit univers?
Sagt med Deres ord, ja.
Og Wade Wilson siger ikke: "Jeg vil gøre det ædle og redde universet.
Jeg vil gøre det, jeg er nødt til at gøre, -
- og det er at redde mine venner, for mine venner er min verden."
Deadpool indser, han må løse det her på en eller anden måde.
Han tror, han kan erstatte ankervæsenet med en anden Wolverine.
- Jeg gør det. - Det vil glæde Tidslinjen.
Jeg talte nu om at finde Wolverine og flække næsen på dig.
Logan.
I manusset optræder der en række Wolverine-udgaver.
Den sagnomspundne Cavill-rine.
Det inviterede til at blive en montage. Men det havde vi ikke nok elementer til.
Vi viste Shawn, hvad vi tænkte på.
"Så lad os få fat i John Byrnes brune og gule dragt.
Lad os få Wolverine på korset. Lad os få fat i Cavill-rine."
Gamle Logan.
Vi fik fat i nogle tegneserienørder -
- og bad dem opstøve de forskellige Logan-udgaver.
Vi lyttede til dem.
Opbakningen fra studiet er helt utrolig.
I John Byrnes klassiske tegning af den brune og gule dragt -
- kan man i kløerne se en genspejling af Hulk.
"Så kan vi få Hulk med?" Marvel sagde: "Okay."
Mange af løsningerne, idéerne -
- og bidragene kom alle mulige steder fra.
Jeg er ligeglad med, hvis idé det er. Lad os bare lave det bedste, vi kan.
Din tegneserietro kortbensbandit. Men det bliver et nej herfra.
Shawn og Ryan er også helt klar over, -
- at fansene vil have, at man genskaber elementer, der er ikoniske for dem.
Så vi laver dem ligesom det omslag, de husker.
Vi har respekt for kildematerialet.
Samtidig sætter vi det op imod Huey Lewis og Power of Love.
Fra Tilbage til Fremtiden.
De skulle virkelig kæmpe for at få lov til at bruge sangen.
Shawn ringede til Spielberg og Zemeckis. Vi fik fat i det umulige.
Det er et smukt popkulturelt ægteskab.
Den her ser lovende ud.
Du må følge med mig nu og her.
Ellers tak, dame.
Udgangspunktet for Deadpool & Wolverine var de store roadtrip-film.
Midnight Run, Røvtur på 1. klasse.
På en skæv måde Rain Man.
Det handler om to mennesker på en mission.
Normalt ville de ikke kunne klare ét minut sammen. Her er der tale om flere dage.
- Tag lige masken på igen. - Det er svært at spise med den på.
Og svært, hvis du ikke har den på.
Jeg har altid følt, at der er en dynamik, der ville være så sjov at dyrke.
Jeg bliver kaldt "Manden med Munden", -
- ikke "Manden med Vise og Betimelige Råd".
Ét ord mere.
Og jeg ved, at fansene vil elske det.
Gebommerlig.
Det er et rigtig godt modspil til Deadpool.
Hvad tænker du på?
Vi har altid ledt efter en ligeud ad landevejen-figur.
Men Wolverine er nu ikke ligeud ad landevejen.
- Han er mere … - Han er bindegal.
Hey.
Kæft.
Der er basis for noget følsomt.
Hvordan udvikler forhold sig, heriblandt de, der begynder med had?
I min verden er du …
- Der er du højt agtet. - Ikke i min.
De er heller ikke meget for mig i min verden.
Som medforfatter på filmen havde jeg det pres på mig -
- at finde en indgang til Wolverine, -
- som gør, at folk kan knytte sig til en figur, de har kendt i over 20 år.
Men der skal også ske noget med figuren, som ikke er sket før.
I det første manus sendte Hugh os et ti minutter langt indtalt memo.
Det vil jeg fraråde, at man gør.
Men idéen om, at han var den værste Wolverine, -
- var det, der kom ud af Hughs memo.
Det var en fin indgang, for vi havde ikke kun den værste Wolverine, -
- men også en Wolverine, der efter 24 år omsider var iført den gule dragt -
- og gik rundt på settet og spillede kong Gulerod.
Hvad fik dig til endelig at trække i en rigtig dragt?
Min er rød, så folk ikke kan se mig bløde, men gul er da også praktisk.
Da jeg trak i den gule og blå dragt, vidste jeg straks, det ville fungere.
Jeg havde bekymret mig uden grund.
Jeg frygtede, at dragten på film -
- ville få ham til at se for tegneserieagtig ud, -
- eller at den ville virke for spraglet eller noget. Men nej.
Jeg kan huske den første dag, Hugh og jeg var iført dragterne.
Vi gik hen ad en gangbro i TVA, og en mand ved navn Billy Lawless så os.
Han skulle hjælpe mig med at få dragten på hver dag, -
- for den er lidt af et kunststykke.
Da han så både Deadpool og Wolverine gå hen ad den gangbro, -
- sagde han, det var den bedste dag i hans liv.
Jeg sagde: "Men du har jo en søn, Billy." "Ja. Min søn hedder Logan."
Det er 24 år siden, jeg gjorde det her første gang.
Men fansene har bedt om det i 24 år.
Fuck. Undskyld. Jep.
Det var helt fantastisk.
Jeg følte mig mere knyttet til figuren, end jeg havde gjort i 24 år.
Det skyldtes nok i høj grad dragten.
Jeg er ingen helt.
- Den dragt siger noget andet. - Kan du lide den?
Det overrasker mig, at vi ikke prøvede den eller så på den.
Men når jeg ser den sammen med hætten …
Kors i røven! Gemmer du alt det fede til særlige lejligheder?
Jeg har det, som om jeg selv, Hugh Jackman, er væk.
Der er kun Wolverine.
Hør lige. Det er Sabretooth, okay?
Han har 20 års erfaring. Du kan ikke mule ham.
Hold dig fra hovedet. Du er skod til nærkamp.
Okay, knæk og bræk.
Dragten er stram og tung.
Den er sjovt nok god til action, for den holder en spændt som en fjeder.
Men det er svært at bevæge sig. Man kan dårlig få armene længere end herop.
Det er umuligt. Det ser ikke elegant ud. Og det er værre med den anden hånd?
Det er meget tæt på.
Men vi lavede nogle fede actionscener, heriblandt den længste, jeg har lavet.
Vi er i dejlige Burnham Beeches.
Vi er i England og indspiller det, vi omtaler som "bilslagsmålet".
Idéen opstod ved udarbejdelsen af det allerførste manus.
Publikum forventer den vildeste kamp mellem Wolverine og Deadpool.
Men hvad hvis vi gør noget uventet?
Hvad hvis vi lader den foregå inde i en skøn, gammel Honda Odyssey?
- Nu tæver jeg dig. - Nå, så det gør du?
Shawn ved, man må være foran publikum. Der skal være en udvikling i idéerne.
Det er det særlige ved Shawn og Ryan. De låser sig ikke fast på en idé.
Hvis man kan fortælle en bedre historie, er de åbne over for det.
Man kan ikke tale om, at én instruktør, én producer eller én forfatter -
- klarer tingene alene, for man har brug for så meget hjælp.
Kan jeg ikke bare løbe ind i den, som om jeg tackler den?
- Som om du vædrer den? - Ja, eller bare banker hovedet ind i den.
Wolverine siger ikke nej til en kamp. Han lever for alvor, når han slås.
Han har ikke noget imod at give skaller.
Måske er det det, der er tale om her.
"Vold er vores kærlighedssprog."
Shawn præsenterede mig for den scene på et fly.
Han tog en video af mig, hvor jeg ser den for første gang.
Jeg griner helt hysterisk. Det var bare så genialt.
Scenen fungerede godt som opbygning.
En roadtrip med det mest irriterende menneske, du har mødt.
Til sidst får han nok.
Vi er kun lige begyndt.
Da den er uegnet for børn, kan vi lave en MCU-film, -
- der har lidt kant og er komisk grænseoverskridende.
Med hensyn til action må man i en normal Marvel-film finde ud af, -
- hvor meget vold og blod man kan vise.
Så kommer man ind på det her set, og det er bare …
Jeg hiver hårdt i den, hopper baglæns og snurrer rundt, mens jeg holder den.
Og så ryger jeg gennem soltaget. Det hele i én bevægelse.
Det er en kamp mellem to mennesker, der ikke kan dø.
Det er fantastisk. Når du får hans hoved til siden og gør sådan her …
Jeg stopper lidt før.
Du bliver nødt til virkelig at tampe løs.
Hver eneste actionsekvens er opfindsom og unik -
- og sjov og brutal. Det er noget, man aldrig har set før.
Og det er noget af en præstation.
Ja!
Fantastisk.
Vi ville have en virkelig frygtindgydende skurk.
Vi talte om noget, der kaldes en omega-mutant.
Cassandra Nova, der er Charles Xaviers tvillingesøster.
På det tidspunkt så jeg The Crown med Emma Corrin og tænkte:
"Den skuespiller er fantastisk."
Jeg rejste til England og så Emma i et teaterstykke.
Vi spiste middag bagefter, og jeg vidste, det her var Cassandra Nova.
Vi overvejede aldrig en anden mulighed. Og heldigvis sagde Emma ja.
Ikke hvad jeg havde regnet med.
Bare rolig, jeg dømmer dig ikke. Jeg er ikke Charles.
De sagde: "Glem alt det, du har set eller hørt om skurke."
Den første reference, Ryan gav mig, -
- var Christoph Waltz i Inglourious Basterds.
Han behøver ikke spille ond, for han er iført den uniform.
Den gør det hele, og det er ti gange mere uhyggeligt.
- Er du så farlig? - Det mente TVA.
De sendte mig hertil, før jeg kunne gå.
Så det gik vi efter. Jeg har den skaldede isse, -
- kraven, skurkesilhuetten og de lidt aflange fingre.
Ondskaben kan ses, men den er også afdæmpet.
Hvad foregår der herinde?
Det er rigtig sjovt at kunne være uforudsigelig.
Der er noget sært ved hende, som fanger en.
Johnny sagde, at du er en bindegal, selvfed narrøv, -
- der tænder på dominans og smerte.
- Har du sagt det om mig? - Nej!
Chris og jeg har tit haft cameoroller i hinandens film, og han var frisk på det.
Det her er fedt.
Jeg skrev et oplæg til ham, -
- hvor Deadpool omtaler ham som manden med den mest beskidte kæft.
Det er ikke mig. Han har den styggeste kæft.
Hatten af for ham.
Men i filmen taler han slet ikke sådan.
Deadpool får bare en fyr slået ihjel, hvilket han er god til.
Ikke min yndlings-Chris.
Så jeg skrev en efterscene til Chris.
Først skrev jeg den bare for at lokke Chris til at sige ja.
"Men der er også den her scene."
Og så blev det til noget, der var rigtig morsomt faktisk.
"Det skal med i filmen," sagde jeg.
Og Chris ville kun være med i filmen, hvis den scene kom med.
Det kan jeg godt forstå.
Om så det sidste, jeg gør i det her forpulede lorteliv, -
- er at futte den smatskede af, vil jeg stadig ikke dø lykkelig.
Du er syg.
Jeg bliver ikke lykkelig, før jeg har urineret på hendes afbrændte lig -
- og skampulet de forkullede rester med Juggernauts juggernosser.
Det må du citere mig for.
Vi er i heltenes skjulested.
Det består af forskellige easter eggs fra Marvel-universet.
- Hvor er vi? - Aner det ikke, men jeg nyder det.
Fans genkender måske den her flotte seng, -
- som var der, hvor Hulk sov i Thor: Ragnarok.
Vi har det her bord fra Carols rumskib fra The Marvels.
Ray Chan gjorde et fantastisk stykke arbejde med stedet.
Der er så mange forskellige detaljer.
Shawn og Wendy ville have, der skulle være nogle easter eggs til fansene.
Især én ting sprang mig i øjnene. En over syv meter høj skulptur af Wanda, -
- som blev brugt i Doctor Strange 2.
Den stod i et tempel, der var cirka ti meter højt.
Jeg tænkte: "Jeg vil tage den skulptur og indsætte den i loftet."
Så den endte som skjulestedets loft.
Det er meget gennemtænkt. Hvor skal personerne sove? Hvilke ejendele har de?
De bor i Afgrunden. Hvad har de samlet?
I må være de andre.
Det var helt utroligt at se de helte på settet.
Jeg fik en besked fra Ryan.
Der stod: "Ring til mig."
Jeg syntes, det var lidt mærkeligt. "Hvorfor ringer han til mig?"
Han fortalte mig, -
- at han gerne ville have mig med i den her Deadpool.
"Hvis du kan få det i stand, så ja," sagde jeg.
Wesley er Blade i mine øjne og indledte en hel æra.
Født klar.
Wesley skabte i høj grad figuren.
Han tog chancer, som ingen rigtig havde taget før.
Der har kun været én Blade, og der vil altid kun være én Blade.
Sådan!
Jeg har det, som om jeg har vundet i lotteriet.
Jeg har flirtet med at spille Gambit i snart 20 år.
Channing brændte efter at spille Gambit.
Han har drømt om en Gambit-film lige så længe, som jeg drømte om en Deadpool-film.
Vi var til Comic Con sammen i 2016, da Fox ville lave den film.
I skulle bare vide, hvordan det er at se …
Jeg mødte Shawn, da han var inde i billedet til at instruere Gambit.
Da de ringede om den her film, blev jeg helt paf.
Jeg troede, de lavede sjov med mig.
Jeg ville have gjort næsten alt for at spille Gambit bare én gang.
Det er skønt at være tilbage i rollen som Elektra.
Jeg spillede Elektra i 2004.
Sidst jeg havde en sai i hånden, -
- var, da jeg ville imponere mine børns venner.
"Jeg er en ninja."
Jeg havde ikke prøvet den slags i årevis.
Jeg støder og presser dig baglæns.
Det har været vildt sjovt at få Elektra ind i Deadpool-verdenen.
Det var fint at se Dafne Keen som en lidt ældre og klogere Laura.
Nu ser vi for alvor, hvad Logan-figuren betyder for hende.
Jeg fik lov at vokse op takket være dig.
Det var interessant at spille en mere moden Laura.
Hun er stadig fra naturens side vild af sig, -
- men nu er hun blevet større og kan bedre styre sine følelser.
Fordi jeg har spillet hende i så ung en alder, -
- har hun ligget begravet i mig og ventet på at komme ud igen.
- X-23, hvad siger du? - Navnet er Laura.
Lad os flække lortet.
Det her er den sygeste optagelse nogensinde i en tegneseriefilm.
Og det bliver endnu sygere!
Jeg ville bare fortsætte i går. "Skal vi hjem nu? Skal jeg tage den af?"
Dragten var en overraskelse, for da vi planlagde den anden Gambit-film, -
- var han ikke med i X-Men endnu og ville ikke have haft den dragt.
Og så besluttede vi bare, at han skulle se ud som i tegneserien.
Vi valgte et billede, og så klarede troldmændene på filmen resten.
Den her dragt er anderledes end den første.
Den er ikke så blank og skinnende.
Jeg ser ikke lige så blæret ud.
Måske er de to vores chance -
- for at blive husket, som vi fortjener det.
- Et punktum. - Et eftermæle.
Mange superhelte er klædt i rødt, men det er Deadpool jo i forvejen.
Så Elektras dragt er blevet lidt mere bærfarvet, og det er jeg vild med.
Det er en anderledes dragt.
Elektra viste meget mere mave før. Det er der ingen grund til nu.
Elektra har fået tre børn.
Alle figurerne er utrolig vigtige, -
- og nogle af mine bedste øjeblikke i filmen er at stå ved siden af dem.
De var alle tiders. Vi havde seks en halv times brugbart dagslys om dagen.
Vi sad i min trailer, og jeg sagde:
"Jeg vil bede jer om noget, som jeg er lidt forlegen ved at bede jer om, -
- men medmindre I skal på toilettet, vil I så ikke nok blive på settet?
For vi er bare nødt til at køre på!"
Det tog de alle utrolig flot.
De blev på settet og holdt sig klar til at gå i gang, når det skulle være.
Shawn og Ryan havde drømt, -
- at vi fandt sammen for at kæmpe for dem -
- og hjælpe dem med at nå deres mål.
At se Shawn og Ryan -
- blive så glade over, at deres drøm gik i opfyldelse, var helt utroligt.
Tak.
Jeg er bare så glad. Det var alt det, vi drømte om.
Det var mere end det. Det var 50 gange bedre end det, jeg drømte om.
Godt gået.
Vi er i Ant-Man-arenaen, Cassandra Novas tilholdssted.
Hendes fæstning. Hendes base.
Det er en kæmpe Ant-Man, som er halvt begravet i Afgrundens ørken.
Cassandra Nova har slået sig ned mellem de udstrakte arme.
Man byggede hele arenaen og alle køretøjerne -
- og den rampe og trappe, som jeg kommer ned ad.
Det hele funkede bare. Det var fantastisk.
- Lige mellem hans arme. Det er settet. - Hvad?
Idéen om, at Cassandras base lå i skelettet af en enorm Ant-Man, -
- var med i det tidlige manus.
Og det var en så syret, skør -
- og vanvittig, fed idé, at vi holdt fast i den.
Mit udgangspunkt for den store Ant-Man var naturligvis dragten.
Vi scannede dragten og øgede dimensionerne.
Vi kopierede den derefter i stor målestok.
For at gøre arenaen interessant fortalte jeg Shawn, at den mindede om dengang, -
- da Mad Max trådte ind i Tina Turners Tordenkuppel, og folk stod og skreg.
Vi anvendte en konstruktion i flere niveauer, -
- som kameraet kunne køre bagved, så scenen blev meget mere interessant.
Det er stærkt. En til.
Vi fik til opgave at udvikle en konvoj af køretøjer.
Jeg trak på den idé, at ting blev kastet ned i Afgrunden, -
- og så lavede jeg en hybrid af kendte Marvel-køretøjer -
- ved at ændre dem en smule.
Når man er instruktør, får man idéer til optagelser på to måder.
Nogle gange træder man ind på settet og kæmper med optagelserne, -
- så man må gå lidt rundt og prøve at se dem for sig.
Når et set er så rigt på detaljer og dybde, -
- som det her er, er det nemt at udtænke optagelserne.
Så det største pres i dag er at finde tid til alle de optagelser, -
- som det her fantastiske set giver mig idéer til.
Vi har bygget det hele i virkeligheden, for hele tilgangen til den her film -
- er lokationer med rigtige bygninger, så folk tror, at de ser noget ægte.
Det føles som en Kia.
I dag er vi på det, vi kalder New York-gaden, -
- men i filmene fremgår det nu ikke, at Deadpool bor i New York, -
- og meget bliver filmet i Vancouver.
Det er bare en almindelig storbygade, som Deadpool bor i.
Vi har bygget gaden i Pinewood-studierne i London, -
- og jeg er imponeret over, hvor autentisk det virker.
Der er for eksempel metalplader på gaden.
Det er der ingen grund til, men den slags detaljer -
- og skidtet, der har samlet sig ved kantstenen, -
- får os til at tro, at vi er i den verden.
Hvorfor vi byggede den verden?
Fordi Wade bor i en ikke nærmere bestemt nordamerikansk by, og vi filmer i England.
Men det skyldes også, at den sekvens, vi skal indspille de næste uger, -
- rummer nogle af de mest hemmelige handlingstråde i Deadpool 3.
Hvis vi optog scenerne på en rigtig gade, ville vi helt sikkert blive fotograferet.
Så her er vi.
Så er vi klar … Værsgo!
På det her set måtte vi tage til takke med det eneste ledige optagested.
Det satte rammerne for settets størrelse og i sidste ende udformningen, -
- for cheffotografen, George, havde en holdning til solens retning og bane.
Så ikke nok med at vi arbejdede på begrænset plads, -
- men solen dikterede også udformningen af settet.
Men så besluttede jeg at lave den ene del mere spændende.
Jeg havde Krigerne i tankerne i scenen, -
- hvor Deadpool-korpset kom gående fra alle gader.
Det er det, vi kalder Five Points. Sådan blev Five Points til.
Hej, venner. I ser godt ud.
Deadpool Prime her.
Kan vi ikke godt stoppe?
Da Ryan bad mig instruere den her Deadpool, -
- begyndte jeg med at læse en masse af tegneserierne.
Deadpool-korpset fangede mig virkelig.
Det var vigtigt for mig at integrere korpset i det, -
- der skulle blive den her Deadpool-film.
De går, og når der bliver sagt "Stands!", stopper de op.
Stands!
Jeg sagde jo, vi var mange Deadpools.
Vi begyndte med Nicepool, Ryans alter ego.
Det var den første, vi arbejdede på.
Han er en mere livsglad og kønnere udgave af Deadpool.
Hvor er din maske?
I kan godt se det her ansigt, ikke?
Han har labert hår og er lidt zenagtig.
Undskyld, det her sted er smukt.
Jeg er vild med at spille Nicepool.
Han er bare så perfekt og sød, -
- at man ånder helt lettet op, da han får blæst knoppen af.
Jeg må passe på mit ansigt på grund af min knogleskørhed.
Han er "den nye, forbedrede udgave" af den normale Deadpool.
Han er liret til med krom og guld og det hele.
Er det forgyldte .50 Desert Eagle-pistoler?
Jep. De matcher min ørehuggie.
Alt er unikt. Der er intet på dragten, man har set før.
Selv stoffet er farvet ved hjælp af silketryk.
Alt er lavet helt fra bunden.
I kostumeafdelingen har vi lavet 30 varianter -
- og derudover en masse specialvarianter som 2099.
Vi har lavet Ladypool, Zenpool, Cowboypool.
Kidpool, Headpool og Dogpool.
Vi lod bare fantasien få frit løb.
Dogpool er en af mine favoritter. Vi ledte efter den grimmeste hund -
- og fandt Peggy i England, da vi filmede der.
Pludselig får man en idé.
Jeg så et rædsomt program om feer med min seksårige, -
- og der var en fe med briller -
- og nogle kæmpeøjne bag brillerne.
Jeg var helt vild med den -
- og spurgte cheferne for visuelle effekter, Swen Gillberg og Lisa Marra:
"Når Dogpool vender tilbage, kan vi så ikke udstyre ham med briller -
- med en sindssyg høj styrke?"
"Jo, men det kommer til at koste kassen," sagde de.
Jeg nævnte, det er vores Baby Yoda.
Den søde, lille vovse.
De seneste to måneder har jeg arbejdet med Rob Simonsen -
- på musikken til filmen.
Jeg afspiller musikken og Deadpool-temaet til filmen, -
- mens vi filmer, og det giver skuespillerne en instinktiv fornemmelse -
- af det råseje Deadpool-korps.
Musikalsk kan Deadpool være vildt respektløs.
Filmen indbyder til superheltemusik, men man kan også lave en masse sjov.
Jeg ville gå nye veje ved at gøre musikken ret beat-domineret, -
- ikke kun ved hjælp af elektroniske elementer, -
- men ved at bruge kraftige beats som drivkraft.
Der skal også være orkesterindslag, så publikum føler, -
- at det her er typisk superheltemusik, -
- for meget af det er Deadpools forestilling om sig selv -
- i Marvel-universet.
Så musikken tager tit udgangspunkt i Deadpools perspektiv -
- og hans opfattelse af at blive en del af Marvel-universet.
Er du klar?
Til at dræbe dig i hundredvis? Gu fanden er jeg klar.
Den lange, ubrudte optagelse var noget, vi talte om helt fra begyndelsen.
Det skal ikke være hårdt, men flydende som i en dans.
Det kan godt være både brutalt og flydende.
Ja, drabene må godt være brutale.
Ryan sagde til mig, at han havde drømt om den optagelse i … syv eller ni år.
Når det gjaldt selve optagelsen, kompositionen, sangen og actiondelen, -
- sagde han: "Vi gør det." "Okay," sagde jeg.
Vi kører bare. God fornøjelse.
Hvis man kaster sig ud i én ubrudt optagelse, må man vide, hvad det medfører.
Når man filmer store actionsekvenser, anvender man altid flere kameraer.
Man kan klippe senere, og hvis et slag rammer skævt, kan man bare skifte kamera -
- og fokusere på en eksplosion i scenen.
Men når man laver én ubrudt optagelse, hvor man filmer i to minutter, -
- er der ikke noget at gøre. Det var skræmmende.
En af stuntmændene viste mig videospillet fra 1995.
Man ser Wolverine slås med hundredvis af mennesker i ét ubrudt klip.
"Det var pokkers."
Vi filmede scenen på en computerstyret rig.
Vi låste kameraet i en bestemt indstilling og lavede et par optagelser.
Og bagefter kombinerede vi så actionsekvenserne med optagelserne.
Alle actionsekvenserne blev optaget på stedet, -
- og så skulle vi bare finde ud af at flette det næste lag stuntmænd ind.
Kan du mikse det, vi lige har filmet, med vores helt fra Del 3?
Problemet var, at vi kun havde tre timer hver dag, -
- hvor lyset kom fra den rette vinkel.
Så vi mødte ind klokken syv om morgenen. Det var bælgmørkt.
Vi øvede fra 7 til 10 og spiste tidlig frokost.
Vi brugte en time på at gøre alle stuntmændene klar som Deadpools.
Så filmede vi fra 11.30 til 14.30 og optog Del 1 den ene dag.
Da den var i kassen, brugte vi resten af dagen på at øve til næste dag.
Sådan kørte det bare.
Sådan!
Ja, vi fik den i hus.
Jeg har gjort det her længe, og jeg nød den mentale udfordring, det var -
- at arbejde med så mange stuntmænd, udføre koreografi, stå foran kameraet -
- og lave en optagelse, jeg aldrig havde prøvet før. Det var en skøn udfordring.
Virkelig godt klaret.
Det føles rigtig dejligt.
Zombier, rejs jer!
De kan åbenbart regenerere.
Deadpools i bero!
Peter var skøn i Deadpool 2, så han skulle ikke bare være med i vores film, -
- men også spille en vigtig rolle i den.
Peter i dragten er sindssygt.
Lige så sindssygt, som at jeg forsøger at passe en dragt, -
- som Ryan Reynolds har haft på.
For vi har ikke rigtig den samme kropsform.
Første gang jeg mødte Shawn, sagde han:
"Jeg troede, du var tykkere." Det var jo rart at høre.
De måtte lave en polstret dragt til mig. Den første var lidt for voldsom.
Folk sagde: "Nej da, det ser slet ikke mærkeligt ud."
Så de gjorde den lidt mindre.
Jeg er den kvabsede mand i fodformede sko, der ser noget andet i spejlet.
Jeg ser en mand, der eddermukme stiller op for en ven.
Han repræsenterer menigmand lidt ligesom Ned Flanders.
Men Rob selv er vildt anarkistisk og grum som bare fanden.
Så han er en sjov figur at arbejde med, -
- fordi han er skruet så spøjst sammen.
Peter udspringer ikke fra tegneserierne.
Folk har ikke sagt: "Gad vide, hvornår vi ser Peter."
Han er et originalt påfund, -
- men nu er han nærmest blevet gelejdet ind i Marvel-universet.
Det er ret fedt.
Peter. Peter. Peter.
Så han hører faktisk til Marvel-universet, hvilket er virkelig mærkeligt.
Hyg jer med min Peter.
Den store finale finder sted i maskinrummet.
Ray skabte en verden, jeg aldrig havde set mage til.
Han opfandt ting, der var helt unikke.
Settet bliver filmet med alle effekterne på plads.
Der er vand, hvirvelstrømme, elektricitet og ild.
Tredje akt: Marvel-penge ud ad vinduet. Værsgo.
Maskinrummet var en ventilationsskakt fra 1905.
Den var nedlagt, og TVA rykkede ind -
- og installerede kraftforsyningen med plasmakernen og antiplasmaen.
Tidsflænseren blæste mig helt bagover.
Man lavede nogle store handsker til mig. De var vanvittig tunge at have på.
Lys og ledninger og hele molevitten … Det var bare utroligt.
Jeg lavede nok omkring 20 udkast til tidsflænseren.
Flænseren forener de to plasmaer til en enorm atombombe.
- Hvordan kunne I overleve? - En af os ville være omkommet.
Men sætter du en Deadpool og en Wolverine sammen -
- og lader dem flette fingre til Madonna, så bliver de uforgængelige, pikhans.
Når man nærmer sig slutningen af en lang indspilning, er man så træt.
Man er bare så træt. Kroppen er helt til rotterne.
Hjernen er så drænet, -
- at man glæder sig til at genoptage sit normale liv.
Men med den her film er det en meget ambivalent afslutning, -
- for jeg har haft den fornøjelse at møde ind -
- og arbejde med mine to bedste venner i månedsvis.
Det siger alt, -
- at jeg lader andre krydse de storyboards af, som vi er færdige med.
Så er man rigtige venner.
Jeg har lavet filmen i snart et år og udviklede den med Ryan i to år.
Vejen er lang, og jeg er utrolig glad for at have mine venner ved min side.
Man ser tit tilbage på en opgave, og så indser man, hvor heldig man var.
Det vidste jeg, før vi gik i gang. Det vidste jeg den første dag.
Der blev taget et foto af os første dag. Det var min afskedsgave til dem.
Vi vidste, at de næste 70 indspilningsdage -
- ville vi få lov til at arbejde med vores drømmefigurer -
- og vores drømmehold på en drømmehistorie og en drømmefilm.
Det føltes nærmest skæbnebestemt, og vi nød det.
Jeg har aldrig nogensinde været så glad for at møde ind på et set.
Når man til en film samler nogle venner, der kender hinanden rigtig godt, -
- har man allerede et forspring.
Det bedste eksempel på det er Deadpool & Wolverine.
Jeg forstår sgu godt, han lavede ti af de film.
Ryan og jeg skrev en replik -
- til en af de sidste scener mellem Wolverine og Deadpool.
Deadpool siger til Wolvie:
"Jeg havde ventet længe på det her teamup.
Og ved du hvad? Det var ventetiden værd."
Oversættelse: Brian Christensen